text: Младежкият театър посвещава спектакъла "Страхотни момчета" на студентите | Общество | Новини от България и Света | OFFNews.bg
  Младежкият театър посвещава спектакъла "Страхотни момчета" на студентите
  Александра Маркарян Последна промяна на 30 октомври 2013 в 12:24 977 0
  Студентите обявиха безсрочна блокада на НАТФИЗ и УНСС
  Министерството на културата: Театрите няма да затварят
  Младежкият театър "Н. Бинев" продължава да засвидетелства подкрепата и солидарността си със студентите, които окупират аудитории и университети в знак на протест срещу липсата на морал в политиката и с искане за оставки.
  Актьорите посвещават спектакъла "Страхотни момчета", който ще се играе тази вечер, на студентите.
  След представлението те ще прочетат следната декларация:
  "Посвещаваме този спектакъл на всички будни студенти, които протестират, които решиха и дръзнаха да покажат своето несъгласие и непримиримост към случващото се в държавата и категорично да заявят своята гражданска позиция.
  Присъединяваме се към тях и техните искания, обявявайки се срещу беззаконието и липсата на политически морал.
  Солидарни сме с формите на протест на студентите, заставаме зад будната съвест на младите, защото те са нашата публика и нашето вдъхновение. Наша мисия е да ги подкрепяме. Те са нашето бъдеще и пример за непримиримост, за смелост пред заплахите от висшестоящи, за дързост и вяра.
  Затова нашата форма на протест и солидарност ще бъде чрез изкуството, което правим.
  Съюзът на артистите в България също обяви, че подкрепя окупиращите студенти от Софийския университет "Св. Климент Охридски", НАТФИЗ "Кр. Сарафов", НБУ и всички останали надигнали се на бунт университети.